
Sopronnémeti Község Önkormányzat Képviselő-testülete
Sopronnémeti, Petőfi u. 22.
1-8/2011.

Jegyzőkönyv

Készült Sopronnémeti Község Önkormányzat Képviselő-testületének 2011. május 31-én 1630 órai kezdette tartott nyilvános üléséről.

Az ülés helye: Sopronnnémeti Önkormányzat tanácskozó terme

Jelen vannak:

· Bognár Sándor polgármester

· Szabóné Németh Mária alpolgármester

· Elek József

· Erdős Ferenc

· Vargáné Bella Éva képviselő

Farád-Sopronnémeti Körjegyzőség részéről:

Pálfi Zoltánné körjegyző

A lakosság köréből: 4 fő

Bognár Sándor polgármester köszönti a megjelenteket, megállapítja, hogy minden képviselő jelen van, a testületi ülés határozatképes.

Jegyzőkönyv-hitelesítőnek felkéri Szabóné Németh Mária és Elek József képviselőket.

Ezután javasolja az ülés napirendjének kiegészítését. Elmondja, hogy a mai napon érkezett egy levél a Sopronnémetiből elszármazott Mesterházy Tihamértől, aki utca elnevezésére, emléktábla kihelyezésére tesz javaslatot. Kéri, hogy a testület ennek megtárgyalását vegye fel utolsó napirendi pontként.
A képviselő-testület 5 igen szavazattal, ellenszavazat és tartózkodás nélkül meghozza alábbi határozatát:

Sopronnémeti Község Önkormányzat Képviselő-testületének 40/2011.(V.31.) határozata

A képviselő-testület felveszi 7. napirendi pontként Mesterházy Tihamér javaslatának megtárgyalását.

Felelős: Bognár Sándor polgármester

Határidő: azonnal

Napirend:

1.) Beszámoló az előző ülés óta eltelt fontosabb eseményekről

Előadó: Bognár Sándor polgármester

2.) Döntés intézményfenntartó társuláshoz való csatlakozásról

Előadó: Bognár Sándor polgármester

3.) Szociális és Gyermekjóléti Alapszolgáltatási Központ Kóny 2010. évi beszámolójának elfogadása

Előadó: Bognár Sándor polgármester

4.) A szili Szent István Általános és Alapfokú Művészetoktatási Intézmény intézményvezetői állásra benyújtott pályázat véleményezése

Előadó: Bognár Sándor polgármester

5.) Állásfoglalás megyei intézmények átszervezéséről

Előadó: Bognár Sándor polgármester

6.) Dr. Antal Miklós házorvos helyettesítéséről döntés

Előadó: Bognár Sándor polgármester

7.) Mesterházy Tihamér javaslatának megtárgyalása

Előadó: Bognár Sándor polgármester

A képviselő-testület a kiegészített napirendet egyhangúlag elfogadja.

Napirend tárgyalása:

1.) Beszámoló az előző ülés óta eltelt fontosabb eseményekről

Bognár Sándor polgármester: Eddig minden éven volt virágosítási akciónk. Idén is úgy gondoltuk, hogy támogatjuk ezt a kezdeményezést. Minden utcába ültettünk ki egynyári virágokat, a Vasút utcát kivéve. 

A héten elkészül a település környezetvédelmi programjának felülvizsgálata. A helyi védelembe vétel kapcsán fölmerült a mulasztásunk, hogy szükséges lett volna értékvizsgálatot végeztetni a védelem alá vont területek esetében. Ez az értékvizsgálat elkészült.
A falunapi program elkészült. A hirdetőbe kitettük, hogy a faluból is várunk jelentkezőket a főzőversenyre.

A tetőfelújításra megvettük a hiányzó cserepet.

Április 21-én, a „Föld napja” program keretében szemétgyűjtést végeztünk a lakosság részvételével. 

Május 7-én majálist tartottunk, a délutáni programok jól sikerültek.

Május 25-én részt vettem Beleden a tervezett M86-os gyorsforgalmi út kapcsán tartott közmeghallgatáson.
A játszótérre a Községi Sportegyesület megnyerte a pályázatot, 3,1 millió forintot lehet az elavult eszközök felújítására fordítani. Megállapodás alapján az Önkormányzat 5 évre átadta ingyenes használatra a játszóteret a Sportegyesületnek.

2.) Döntés intézményfenntartó társuláshoz való csatlakozásról
Bognár Sándor polgármester: Bogyoszló község polgármesterével beszéltem arról, hogy Sopronnémeti is tagja lehetne a Farád gesztorságával létrehozandó óvodafenntartó társulásnak. Jelenleg Szil községgel van megállapodásunk, de a bogyoszlói óvodába már kétszer annyi gyermek jár, mint Szilba. A társulásba való belépéssel lehívhatóvá válnának azok az állami normatívák a gyermekek után, amikre csak akkor van lehetőség, ha a község tagja az intézményfenntartó társulásnak. Kikértük a Megyei Közgyűlés Oktatási Bizottságának véleményét a szándékunkról. Állásfoglalásuk szerint nem ellentétes a megyei közoktatási tervvel az elképzelésünk.
Kérem a testület tagjait, kézfeltartással jelezzék, ha támogatják, hogy Sopronnémeti is tagja legyen a Farád gesztorságával létrejövő óvodafenntartó társulásnak. Farádon lenne a székhely, a bogyoszlói óvoda-bölcsőde lenne a tagintézmény. A tagintézménybe járnak a potyondi és a sopronnémeti gyermekek is.
A képviselő-testület 5 igen szavazattal, ellenszavazat és tartózkodás nélkül meghozza következő határozatát.
Sopronnémeti Község Önkormányzat Képviselő-testületének 41/2011.(V. 31.) határozata
A képviselő-testület kinyilvánítja azt a szándékát, hogy tagja kíván lenni óvodai nevelési feladatok ellátására Farád Község Önkormányzata gesztorságával létrehozandó intézményfenntartó társulásnak.
A képviselő-testület felkéri a polgármestert, hogy döntéséről értesítse Farád Község Polgármesterét.

Felelős: Bognár Sándor polgármester

Határidő: azonnal
3.) Szociális és Gyermekjóléti Alapszolgáltatási Központ Kóny 2010. évi beszámolójának elfogadása és a jegyzői értékelés
Bognár Sándor polgármester: Jogszabály írja elő, hogy a jegyzői átfogó értékelést és a gyermekjóléti beszámolót minden évben megtárgyalja a testület. Az anyagot mindenki megkapta, kérem, fogadjuk el.
A képviselő-testület 5 igen szavazattal, ellenszavazat és tartózkodás nélkül meghozza alábbi határozatát:
Sopronnémeti Község Önkormányzat Képviselő-testületének 42/2011.(V. 31.) határozata
4.) A szili Szent István Körzeti Általános és Alapfokú Művészetoktatási Intézmény intézményvezető állásra benyújtott pályázat véleményezése

Bognár Sándor polgármester:

A 

5.) Állásfoglalás megyei fenntartású intézmények átszervezéséről

6.) Dr. Antal Miklós háziorvos helyettesítéséről döntés

